Geno jaaraama fulɓe Senegaal njaaraama, nde cuɓii gardiiɗo e dow nuunɗal e hakkilantaagal keddotoongal e daartol moƴƴol, wonana arooɓe janngo tiimtorgal lobbal.
Caggal njettoor mo fulɓe njaari Ceerno Maham Siidi Satige JALLO gardinooɗo goomu ɗowu hade hoyreejo danye, kam e wondiiɓe mum,
Fulɓe Senegaal kawrii nyalnde aset 20/02/2016 ngam suɓaade hooreejo ARP/TPS caggal nde yiɗɓe ardaade ɓe njottini ƴame mumen, tawi ko ɓe yontaaɓe ɓe lenyol ngol yanaa, ngol ruttii e suɓngo suuɗiingo ko e dow ɗuum Ceerno FARI SILAAT KAH rokkaa teddungal yo ardo Tabital Pulaagu Senegaal fotde duuɓi tati ;
Ko ɗoon Ceerno Umar Abbaas SOH e Ceerno Hamodin SIH ndokki cuɓaaɗo o juuɗe njaɓi e dow ko suɓaa ko, ɓe njaaraama fulɓe teskiima golle maɓɓe e nuunɗal ngal ɓe koliri ngal.
Ko goonga ena hatojini ngarten e daartol ARP/ Tabital Pulaagu Senegaal, tee ma en ngartoy heen e binndanɗe men payɗe…
Joon jooni ɓuri himmude e hatojineede ko golle padiraaɗe ndee yiilirde, ɗeen ngoni ; Jaŋde mawɓe yahdunde e fitiram-gollaagu, e dunyde ardiiɓe ngenndi Senegaal nde jaŋde pulaar naatnatee e duɗe laamuyanke ko yaawi .
Mahgol galle Yero Dooro JALLO mo nganndu-ɗen won ngalu fuɗɗii renndineede ngam oon galle, kadi jaaynee e jaaynirɗe e kala no gollal ngal yahrata e ɗo tolnii.
Nyalawma Nagge e jeewte naftooje ena padaa kadi e hoyreejo TPS e yiilirde mum.
Ɓeyden heen Cate TPS ena padaa kanyum en ne e waɗde doole mum en no potnoo e wallondirde e hoyreejo o ngam wuurnude ɗemngal men e sarde miijooji yo yimɓe nokkuuji ɓe, yo kirjin laamɓe arooɓe e maɓɓe ɓe yo ɗemngal men waɗte e janngirɗe laamu ngu, so ɗuum alaa en ngalaa too e maɓɓe, en ngalaa gaa e maɓɓe, mbele ɓe ngarta e ko paamondirten nafta en.
E nder ɗeen golle Rajo Dingiral Fulɓe e gardagol JAH Aadama Bubakara ena hebii e wallondirde e hoyreejo e yiilirde mum e kala fannu
Rajo Dingiral Fulɓe na wiya : Ceerno Fari Silaat KAH yo a jogoro jam, Geno rokke wune.
Kuɗol: Muusa Sammba SOH
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn knc_Latn fuv_Latn